
1. IEPIRKUMA PRIEKŠMETA APRAKSTS UN MĒRĶIS
[bookmark: _Toc240976300]1.1. Iepirkuma priekšmets
Tiltu un gājēju tiltu būvkonstrukciju galvenās inspekcijas veikšana, tehniskā stāvokļa novērtēšana un tehniskās pārskata (atzinuma) sagatavošana par šādiem objektiem:
	Nr.p.k.
	Objekta nosaukums
	Atrašanās vieta
	Inspekcijas veids

	1.
	Tilts pār Mēmeles upi
	Kalna iela, Bauska, Bauskas nov.
	Galvenā inspekcija

	2.
	Tilts pār Ceraukstes upi
	A/c "A7-Tīreļi-Griezes-Bruči", Ceraukstes pag., Bauskas nov.
	Galvenā inspekcija

	3.
	Tilts pār Ikstrumu
	A/c "A7 šoseja-Viduči", Codes pag., Bauskas nov.
	Galvenā inspekcija

	4.
	Tilts pār Plānīti (Ploni)
	A/c "Gulbīši-Turaidas", Īslīces pag., Bauskas nov.
	Galvenā inspekcija

	5.
	Tilts pār Plānīti (Ploni)
	A/c "Jūriņas-Padegas", Īslīces pag., Bauskas nov.
	Galvenā inspekcija

	6.
	Tilts pār Garozi
	A/c "Strēlnieks-Garoza", Mežotnes pag., Bauskas nov.
	Galvenā inspekcija

	7.
	Gājēju gaisa tilts pār Mūsas upi
	Pie Tilta ielas, Bauska, Bauskas nov.
	Galvenā inspekcija

	8.
	Gājēju gaisa tilts pār Mēmeles upi
	Pie Rīgas ielas, Bauska, Bauskas nov.
	Galvenā inspekcija


[bookmark: _Toc240976301]1.2. Mērķis
Nodrošināt objektīvu, dokumentētu un normatīvo aktu prasībām atbilstošu inspicēto tiltu būvkonstrukciju tehniskā stāvokļa novērtējumu, lai:
konstatētu esošos bojājumus, defektus un to attīstības riskus;
novērtētu būvkonstrukciju nestspēju un ekspluatācijas drošību;
sniegtu pamatotus ieteikumus turpmākai uzturēšanai, remontam vai pārbūvei;
nodrošinātu Pasūtītājam informāciju lēmumu pieņemšanai par nepieciešamajiem uzturēšanas/investīciju pasākumiem.
[bookmark: _Toc240976302]
2. VISPĀRĪGĀS PRASĪBAS
[bookmark: _Toc240976303]2.1. Izpildes apjoms
Pakalpojums ietver 8 (astoņu) inženierbūvju (6 (sešu) tiltu un 2 (divu) gājēju gaisa tiltu) galveno inspekciju pilnā apjomā, ietverot sagatavošanās darbus, apsekošanu klātienē, nepieciešamos mērījumus, fotofiksāciju un tehniskās dokumentācijas (pārskatu/atzinumu) sagatavošanu par katru objektu atsevišķi.
[bookmark: _Toc240976304]2.2. Izpildes vieta
Bauskas novada administratīvā teritorija, atbilstoši 1.1. punktā norādītajām objektu atrašanās vietām.
[bookmark: _Toc240976305]2.3. Izpildītāja kvalifikācijas prasības
Pretendentam un/vai tā piesaistītajiem speciālistiem jāatbilst šādām minimālajām prasībām:
speciālistam(-iem), kas veiks inspekciju, jābūt spēkā esošam būvprakses sertifikātam, kas dod tiesības veikt tiltu tehnisko apsekošanu (inspekciju), saskaņā ar Latvijā spēkā esošo būvniecību regulējošo normatīvo aktu prasībām;
pretendentam jāapliecina iepriekšēja pieredze vismaz 3 (trīs) līdzīga rakstura tiltu inspekciju veikšanā pēdējo 5 (piecu) gadu laikā.
[bookmark: _Toc240976306]2.4. Darba valoda
Visai sagatavotajai dokumentācijai jābūt valsts valodā (latviešu valodā).
[bookmark: _Toc240976307]
3. TEHNISKĀS UN FUNKCIONĀLĀS PRASĪBAS
[bookmark: _Toc240976308]3.1. Inspekcijas metodika
[bookmark: _Toc240976309]. Inspekciju veic atbilstoši: 
standartam LBN 405-21 “Būvju tehniskā apsekošana”;
standartam LVS 190-11:2009 "Tilta inspekcija un pārbaude ar slodzi"; 
VSIA “Latvijas Valsts ceļi” (LVC) 2007. gada rokasgrāmatai “ “Tiltu inspekcijas”; 
LVC 2014.g rokasgrāmatai “Tiltu inventarizācija”; 
 LVC 2020.g rokasgrāmatai “Tiltu specifikācijas”.
3.2. Galvenās inspekcijas obligātais saturs
Katras inženierbūves galvenajai inspekcijai jāietver šādas darbības:
3.2.1. Sagatavošanās darbi:
pieejamās tehniskās dokumentācijas (izpilddokumentācija, iepriekšējo apsekojumu materiāli, ja tādi ir Pasūtītāja rīcībā) izpēte;
apsekošanas plāna un nepieciešamā aprīkojuma noteikšana.
3.2.2. Vizuālā apskate klātienē, aptverot visus konstruktīvos elementus, tostarp, bet ne tikai:
pamatus un balstus (balstu galvas, spārnsienas, konusus);
laidumu konstrukcijas (sijas, plātnes, pārsegumus vai loka konstrukcijas);
braucamās daļas segumu un hidroizolāciju;
deformācijas šuves;
balsta daļas (laiduma atbalsta elementus);
margas, atdalošās barjeras un citas satiksmes drošības ietaises;
ūdens novadīšanas sistēmas;
gājēju daļu (ja attiecas);
gaisa (piekares) konstrukciju elementus – vantis, pilonus, stiprinājumus (attiecas uz gājēju gaisa tiltiem).
3.2.3. Defektu un bojājumu fiksācija, tai skaitā:
plaisu, korozijas, betona atslāņošanās, armatūras atsegumu un citu bojājumu identificēšana;
katra defekta atrašanās vietas, izmēru un smaguma pakāpes dokumentēšana;
fotofiksācija ar piesaisti konkrētam konstruktīvajam elementam.
3.2.4. Nepieciešamie mērījumi (ja objekta stāvoklis to prasa un tas ir tehniski pamatots):
plaisu platuma mērījumi;
konstrukciju ģeometrisko parametru kontrolmērījumi;
citi mērījumi atbilstoši speciālista profesionālajam vērtējumam.
3.2.5. Tehniskā stāvokļa novērtējums:
katra konstruktīvā elementa un būves kopumā tehniskā stāvokļa novērtējums pēc noteiktas, atkārtotas un pamatotas vērtēšanas atbilstoši 3.1. punktā minētās LVC rokasgrāmatas “Tiltu inspekcijas” vērtēšanas skalai;
ekspluatācijas drošības un nestspējas ierobežojumu (ja tādi konstatēti) izvērtējums.
3.2.6. Ieteikumi un secinājumi:
prioritāro uzturēšanas/remonta darbu saraksts ar to steidzamības pakāpi;
ieteicamais nākamās inspekcijas termiņš;
gadījumā, ja tiek konstatēti bojājumi, kas rada tiešus draudus satiksmes drošībai – Pasūtītāja nekavējoša rakstiska informēšana (ne vēlāk kā 24 stundu laikā, sk. 5. punktu).
[bookmark: _Toc240976310]3.3. Tehniskā pārskata (atskaites) saturs
 3.3.1. Par katru objektu atsevišķi jāsagatavo tehniskais pārskats/atzinums, kas ietver vismaz:
objekta identifikācijas datus (nosaukums, atrašanās vieta, galvenie tehniskie parametri);
inspekcijas veikšanas datumu un apstākļus (laikapstākļi, ja tas ietekmē apskates rezultātus);
izmantoto metodiku;
detalizētu konstruktīvo elementu aprakstu un to tehnisko stāvokli;
fotofiksāciju ar aprakstiem;
defektu sarakstu (tabulas veidā) ar smaguma pakāpes novērtējumu;
kopējo tehniskā stāvokļa novērtējumu;
secinājumus un ieteikumus;
[bookmark: _Toc240976311]atbildīgā sertificētā būvspeciālista parakstu.
3.3.2. Pēc visu tiltu inspekcijas:
1.sagatavot visu tiltu vispārējo apsekošanas tabulu; 
2.sagatavot tiltu uzturēšanas programmu; 
3.sagatavot tiltu pārvaldīšanas un ikdienas uzturēšanas kārtību Bauskas apvienības pārvaldē

4. KVALITĀTES UN ATBILSTĪBAS STANDARTI
Inspekcija un tās dokumentēšana jāveic atbilstoši:
Būvniecības likumam un uz tā pamata izdotajiem Ministru kabineta noteikumiem par būvju tehnisko apsekošanu un ekspluatāciju;
[bookmark: _Toc240976312]
5. IZPILDES NOSACĪJUMI UN TERMIŅI
	Nr.
	Darbības 
	Termiņš un Inspekcijas gads

	1.
	Divu gājēju gaisa tiltu tehnisko pārskatu (atzinumu) sagatavošana un iesniegšana Pasūtītājam
	Inspekcijas gads-2026.gads
Iesniegšana līdz 2026.gada 30.novembrim

	2.
	Sešu tiltu tehnisko pārskatu (atzinumu) sagatavošana un iesniegšana Pasūtītājam
	Inspekcijas gads-2027.gads
Iesniegšana  līdz 2027.gada 30.jūnijam

	3.
	Nekavējoša informēšana par kritiskiem bojājumiem, kas apdraud satiksmes drošību
	Ne vēlāk kā 24 stundu laikā pēc konstatēšanas

	4.
	Visu tiltu vispārējās apsekošanas tabulas, uzturēšanas programmas un pārvaldīšanas kārtības (3.3.2. p.) iesniegšana | 
	Līdz 2027. gada 30. jūnijam


5.1. Apsekošanas laiku katram objektam Izpildītājs saskaņo ar Pasūtītāju vismaz 3 (trīs) darba dienas iepriekš.
5.2. Pārskatus iesniedz elektroniski PDF formātā, parakstītus ar drošu elektronisko parakstu.

[bookmark: _Toc240976313]6. GARANTIJAS NOSACĪJUMI
6.1. Izpildītājs garantē sniegtās informācijas un secinājumu profesionālu pamatotību un atbilstību objektīvajam būves stāvoklim apsekošanas brīdī.
6.2. Ja Pasūtītājam rodas pamatotas neskaidrības vai iebildumi par pārskatā ietverto informāciju, Izpildītājam jānodrošina bezmaksas konsultācijas un nepieciešamības gadījumā papildu skaidrojumu vai precizējumu sniegšana 10 (desmit) darba dienu laikā no attiecīga pieprasījuma saņemšanas.
6.3. Izpildītājs ir atbildīgs par kļūdainu vai nepilnīgu secinājumu sekām, ja tiek pierādīts, ka tie radušies Izpildītāja vainas dēļ (nolaidība, neatbilstoša metodikas piemērošana).
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
